สวัสดีค่ะ พอดีหนูมีเพศสัมพันธ์กับแฟนไปเมื่อวันพุธเเล้วหลั่งใน หนูได้กินยาคุมฉุกเฉินไป แล้วพอวันศุกร์หนูกับแฟนก็มีอะไรกันอีกแบบไม่ใส่ถุง แต่แฟนไม่มั่นใจว่าตัวเสร็จเสร็จข้างในหรือเปล่า แต่แฟนมาบอกที่หลังเมื่อวันเสาร์ว่าพอเข้าห้องน้ำไปฉี่ก็มีน้ำอสุจิออกมา อยากทราบว่า แบบนี้มีสิทธิ์เสี่ยงตั้งครรภ์ไหมค่ะ
สวัสดีค่ะ การมีเพศสัมพันธ์ในวันพุธ หากได้ทานยาคุมฉุกเฉินไปภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95%ส่วนการมีเพศสัมพันธ์ในวันศุกร์ หากไม่มั่นใจว่ามีการหลั่งน้ำอสุจิหรือไม่ โอกาสที่จะตั้งครรภ์ก็อาจมีได้ ดังนั้น หากยังไม่เกิน 72 ชั่วโมง ก็ควรพิจารณาทานยาคุมฉุกเฉินไปอีกครั้งค่ะ และหลังจากนี้ไประมาณ 2 สัปดาห์ คือประมาณวันศุกร์ที่ 20 ก.ย. หากยังไม่มีประจำเดือนมา ก็ควรตรวจหาการตั้งครรภ์ดูด้วยค่ะทั้งนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ที่กล่าวไป ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ค่ะ